ജില്ലയില് ടി.പി.ആര് നിരക്ക് വര്ദ്ധിക്കുന്നു: നിയന്ത്രണം കടുപ്പിച്ച് ജില്ലാ ഭരണകൂടം പാലക്കാട്: ജില്ലയില് പ്രതിദിന രോഗനിരക്ക് ടി.പി.ആര് വര്ദ്ധിച്ചതോടെ ജില്ലാ ഭരണകൂടം നിയന്ത്രണം കടുപ്പിക്കുന്നു. ലോക്ക്ഡൗണില് ഇളവുകള് നല്കി തുടങ്ങിയതോടെയാണ് ജില്ലയില് രോഗികളുടെ എണ്ണത്തില് വന്വര്ദ്ധവിന് ഇടയാക്കിയതെന്നാണ് വിലയിരുത്തല്. കഴിഞ്ഞാഴ്ച ടി.പി.ആര് പത്തില് താഴെ ഉണ്ടായിരുന്നിടത്ത് ഇപ്പോള് 18ന് മുകളിലാണ്. ശനിയാഴ്ച 17.59 ആയി കുറഞ്ഞെവെങ്കിലും കഴിഞ്ഞ ഒരാഴ്ചക്കിടെ പത്തില് നിന്ന് രോഗനിരക്ക് കുത്തനെ ഉയര്ന്നത് ആരോഗ്യവകുപ്പിനെ ആശങ്കയിലാക്കുന്നു. ഈ സാഹചര്യത്തില് സമ്ബര്ക്കത്തിലുള്ളവരെ കണ്ടെത്തി കൊവിഡ് വ്യാപനം തടഞ്ഞില്ലെങ്കില് സ്ഥിതിഗതികള് ഗുരുതരമാകുമെന്നാണ് മുന്നറിയിപ്പ്. ഇത് കണക്കിലെടുത്താണ് ജില്ലാ ഭരണകൂടം നിയന്ത്രണം കടുപ്പിക്കുന്നത്. പഞ്ചായത്ത് തലത്തില് രൂപീകരിച്ച റാപ്പിഡ് റെസ്പോണ്സ് ടീം ആര്.ആര്.ടി പല തദ്ദേശ സ്ഥാപനങ്ങളിലും കാര്യക്ഷമമല്ലെന്നും ആരോഗ്യവകുപ്പ് കണ്ടെത്തിയിട്ടുണ്ട്. കൂടാതെ രോഗപരിശോധനയ്ക്ക് എത്താനും ആളുകള് മടിക്കുന്നുണ്ട്. ഈ സാഹചര്യത്തില് രോഗവ്യാപനത്തിന് തടയിടാന് ജില്ലാ ഭരണകൂടം പുതുവഴി തേടുകയാണ്. നേരത്തെ 35 രോഗികള് ഉണ്ടെങ്കില് മാത്രമാണ് വാര്ഡുകളെ കണ്ടെയിന്മെന്റ് സോണ് ആക്കിയിരുന്നത്. എന്നാല് ഇപ്പോള് 25 രോഗികളുണ്ടെങ്കില് വാര്ഡ് പൂര്ണമായി അടച്ചിടാനാണ് തീരുമാനം. പനിയോ മറ്റു അസുഖങ്ങളായോ എത്തിയാല് രോഗികളെ കൊവിഡ് പരിശോധനയ്ക്ക് നിര്ബന്ധമായും വിധേയമാക്കണമെന്നും സ്വകാര്യ ആശുപത്രികള്ക്ക് ജില്ലാ ഭരണകൂടം കര്ശന നിര്ദേശം നല്കിയിട്ടുണ്ട്. ജില്ലയിലെ കൊവിഡ് വ്യാപനം തടയുന്നതിന് സ്പെഷ്യല് ഓഫീസറെയും സര്ക്കാര് നിയമിച്ചിട്ടുണ്ട്. യാക്കര സ്വദേശിയായ ഡോ. ജി.ആര്. ഗോകുലിനാണ് പ്രത്യേക ചുമതല. ക്ലസ്റ്ററുകള് കണ്ടെത്തി രോഗവ്യാപനം കുറയ്ക്കുകയും രോഗ വ്യാപനരീതി മനസിലാക്കി പ്രതിരോധ പ്രവര്ത്തനം ഊര്ജ്ജിതമാക്കാനാണ് സ്പെഷ്യല് ഓഫീസറുടെ തീരുമാനം.